Satudarah ble grunnlagt i 1990 i Moordrecht i Nederland. De første medlemmene var innvandrere eller barn av innvandrere fra den tidligere nederlandske kolonien Molukkene, i dag en del av Indonesia. Namnet er indonesisk for «ett blod», noe som skal symbolisere at alle uansett rase og kultur er likeverdige i klubben, en tankegang som er hentet fra molukkenes gamle kultur. Klubbens emblem er et mørkt ved siden av et lyst ansikt med blod rennende imellom. Den første avdelingen utenfor Nederland ble etablert i 2012 i Antwerpen i Belgia. Samme år åpnet Satudarah en avdeling i Duisburg i Tyskland.